Αριθ. C 277/2 Επίσημη Εφημερίδα των Ευρωπαϊκών Κοινοτήτων 31. 10. 89 
ΣΥΜΠΕΡΑΣΜΑΤΑ 
ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΤΩΝ ΑΡΜΟΔΙΩΝ ΠΑ ΤΗΝ ΟΙΚΟΓΕΝΕΙΑ, 
ΣΥΝΕΑΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ 
της 29ης Σεπτεμβρίου 1989 
σχετικά με τις οικογενειακές πολιτικές 
(89/C 277/02) 
1. Οι τελευταίες δεκαετίες σφραγίσθηκαν από βαθειές δημο­
γραφικές και κοινωνικοοικονομικές μεταβολές. 
Καμία από τις χώρες μέλη της Κοινότητας δεν διέφυγε 
από τις αναστατώσεις αυτές, έστω και αν η καθεμία τις 
βιώνει σε σχετικά διαφορετικές χρονικές στιγμές και με 
ρυθμό διαφορετικό. 
Οι δημογραφικές προοπτικές θέτουν επί τάπητος το θέμα 
του πολιτικού, οικονομικού και πολιτιστικού μέλλοντος 
της Ευρώπης στον κόσμο. 
2. Σχηματικά, η δημογραφική εξέλιξη χαρακτηρίζεται από 
πτώση της γεννητικότητας, αύξηση της προσδοκίας διάρ­
κειας ζωής, και, κατά συνέπεια, το γηρασμό του πληθυ­
σμού και τη μακροπρόθεσμη μείωση του. 
Η τροποποίηση αυτή της κατά ηλικία διάρθρωσης του 
πληθυσμού συνοδεύεται από μεταβολή της οικογενειακής 
δομής, ως συνέπεια της πτώσης της συχνότητας των 
γάμων και της ανόδου του αριθμού των διαζυγίων. 
Η αναδιάρθρωση της αγοράς εργασίας, οι αλλαγές των 
συνθηκών εργασίας η αύξηση της γυναικείας δραστηριό­
τητας, αποτελούν τους κύριους παράγοντες του νέου 
οικονομικού τοπίου. 
3. Δεδομένων των επιπτώσεων των οικονομικών και δημο­
γραφικών αυτών μεταλλαγών πάνω στην οικογένεια, 
καθίσταται επείγον να αναρωτηθούμε επί των προο­
πτικών, των στόχων και των τρόπων παρέμβασης μιας 
κοινοτικής δράσης με οικογενειακή διάσταση. 
Η νομιμότητα του κοινοτικού ενδιαφέροντος για το θέμα 
της οικογένειας δεν στηρίζεται τόσο σε ιδεολογικές 
βάσεις, όσο στην αναγνώριση ορισμένων αντικειμενικών 
γεγονότων, όπως του οικονομικού ρόλου της οικογένειας, 
της ευθύνης των οικογενειών στην ανατροφή των παι­
διών, της σημασίας της οικογένειας ως πρωταρχικού 
χώρου αλληλεγγύης ανάμεσα στις γενεές, της αμετά­
κλητης μέριμνας για την ισότητα μεταξύ ανδρών και 
γυναικών και της επιθυμίας των γυναικών να αποκτή­
σουν πλήρη πρόσβαση στην κοινωνική ζωή, ώστε να εξα­
σφαλισθεί κατάλληλο περιβάλλον για την οικογένεια, που θα επιτρέπει την αρμονική της ανάπτυξη και την ευη­
μερία των μελών της με σεβασμό της ελεύθερης επιλογής 
του αριθμού των παιδιών. 
Η κοινοτική δράση θα πρέπει να είναι ρεαλιστική για να 
σεβαστεί τις ιδιαιτερότητες των διαφόρων εθνικών πολι­
τικών που εφαρμόζονται ήδη και τα διάφορα κοινωνικο­
οικονομικά πλαίσια μέσα στα οποία οι πολιτικές αυτές 
λειτουργούν. 
4. Σ' αυτά τα πλαίσια, θα αναληφθούν ή θα συνεχισθούν οι 
ακόλουθες ενέργειες σε κοινοτικό επίπεδο: 
α) ενέργειες πληροφόρησης, ιδιαίτερα με την παραγωγή 
και υποβολή τακτικών πληροφοριών σχετικά με τη 
δημογραφική εξέλιξη και σχετικά με τα μέτρα που 
λαμβάνονται σχετικά με την οικογένεια (δομή των 
νοικοκυριών, εργασία της γυναίκας, εξέλιξη της γεν­
νητικότητας κ.λπ.), μέσω του δικτύου εμπειρογνω­
μόνων που έχει συσταθεί για το σκοπό αυτό από την 
Επιτροπή, καθώς και μελετών επί συγκεκριμένων 
θεμάτων 
6) ο συνυπολογισμός της οικογενειακής διάστασης 
κατά την εφαρμογή της κοινοτικής πολιτικής στους 
διάφορους σχετικούς τομείς όπως π.χ. στην ελεύθερη 
κυκλοφορία των προσώπων και την παροχή ίσων 
ευκαιριών στους άνδρες και στις γυναίκες' 
γ) τακτικές ανταλλαγές πληροφοριών και απόψεων σε 
κοινοτικό επίπεδο σχετικά με τα μεγάλα θέματα 
κοινού ενδιαφέροντος στον τομέα της οικογενειακής 
και δημογραφικής πολιτικής, με απόδοση ιδιαίτερης 
προσοχής: 
— στον αντίκτυπο άλλων κοινοτικών πολιτικών στην 
οικογένεια, 
— στα μέτρα που επιτρέπουν την εξασφάλιση της 
υλοποίησης των πολιτικών ισότητας ευκαιριών 
ανδρών και γυναικών, ιδίως δε της πρόσβασης των 
γυναικών στην αγορά εργασίας, 
— στα μέτρα υπέρ των οικογενειών, συμπεριλαμβανο­
μένων των ενεργειών που αποβλέπουν στα ιδιαί­
τερα γνωρίσματα ή δυσχέρειες ορισμένων οικογε­
νειών, 
31. 10. 89 Επίσημη Εφημερίδα των Ευρωπαϊκών Κοινοτήτων Αριθ. C 277/3 
λαμβανομένων υπόψη των δραστηριοτήτων που διεξά­
γονται σε άλλους διεθνείς οργανισμούς προκειμένου 
να αποφευχθεί κάθε αλληλεπικάλυψη. 
5. Για την παρακολούθηση αυτών των δραστηριοτήτων, θα 
γίνεται: 
α) τακτική αξιολόγηση των δράσεων που αναλαμβά­
νονται χάρις σε τακτική διαβούλευση της Επιτροπής: — με την ομάδα εθνικών ανώτερων υπαλλήλων την 
αρμόδια για θέματα οικογένειας, 
— με τους οργανισμούς που εξασφαλίζουν την αντι­
προσώπευση των οικογενειών σε κοινοτικό επί­
πεδο, βασισμένη σε αντιπροσωπευτικά και πλου­
ραλιστικά κριτήρια' 
6) περιοδική αξιολόγηση στα πλαίσια του Συμβουλίου.